[{"text_idx": "#000002", "text": "Nii nagu ko\u0303igi heade asjadega siin ilmas, nii on ka lavastusega \u201eA\u0308a\u0308remaal\u201d: ko\u0303ik, kes seda teevad, tahavad seda teha. Nad tahavad just neist asjust ra\u0308a\u0308kida. Nad ajavad oma asja."}, {"text_idx": "#000004", "text": "A\u0308a\u0308remaa mees (Tarmo Tagamets) ses teatritu\u0308kis valetab a\u0308a\u0308remaa naisele (Marika Barabans\u030cts\u030cikova), et raamatukogu pandi kinni. Ja siis toob mees naisele raamatute asemel, mida too on palunud, potilille."}, {"text_idx": "#000005", "text": "A\u0308a\u0308remaa mees (Urmas Lennuk ei ole talle ega ka tema naisele nime andnud) u\u0308tleb, et leidis naisele toodud lille pru\u0308gikasti ko\u0303rvalt. U\u0308tleb, et to\u0303i, sest lill ise ei saa kuhugi minna, tal pole jalgu. Kass saaks. Lill on natuke katki, aga tal on ku\u0308ljes u\u0308ks pung, mis na\u0308eb ku\u0308ll va\u0308lja ammu kuivanud o\u0303ie moodi. Naine nunnutab seda lille, ra\u0308a\u0308gib lillega, tahab talle kadunud poja ja\u0308rgi Johannes nimeks panna. Mees ei luba."}, {"text_idx": "#000007", "text": "Mu mo\u0303te la\u0308ks oma ema juurde, tema kasvatas potililli ra\u0308a\u0308kis nendega. Ma ei pannud ta\u0308hele, kas isa neid kinkis. A\u0308a\u0308remaa mees u\u0308tleb naisele, et pole tarvis lugeda. \u201e Lugemine teeb targaks, aga tarku on ilmas niigi palju. Lolle on tarvis.\u201d Ja u\u0308ks selle lause tagamo\u0303te on kindlasti, et saad targaks, tahad maalt linna. Ka a\u0308a\u0308remaa mehe ja a\u0308a\u0308remaa naise poeg Johannes oli palju lugenud..."}, {"text_idx": "#000008", "text": "Mu ema luges ka palju. Ta oleks tahtnud to\u0308o\u0308tada teatris. Ehk olekski nii la\u0308inudki, kui ta poleks armunud mu isasse, kes oli agronoom. Need aga veel hiljuti ko\u0303ik to\u0308o\u0308tasid maal. See oli, saab o\u0308elda isegi, et hiljutine aeg, kui maaelu ei olnud veel a\u0308a\u0308remaaelu."}, {"text_idx": "#000009", "text": "Kohe lavastuse alguses teatab raadioha\u0308a\u0308l, et Tallinnas on kadunud 41-aastane Ingel."}, {"text_idx": "#000010", "text": "Ma tean ku\u0308ll, et nii teatriarvustust ei kirjutata, aga see, mis Urmas Lennuk on va\u0308lja mo\u0303elnud ja lavale seadnud, ei ole tavaline. Et panen ko\u0303rvaklapid pa\u0308he ja kuulan, kuidas Riho Sibul laulab Jalmar Vabarna ja Aapo Ilvese laulu \u201eMuu ei loe\u201d. Ses laulus on muuhulgas so\u0303nad: \u201dKunagine magistraal, enam pole elutee. / Autoromudega kraav, kaugele ei so\u0303ida need.\u201d See laul on lavastuse tunnusmeloodia. Annab edasi tundetoone, mida ma\u0308ngivad na\u0308itlejad ja mo\u0303tleb lavastaja."}, {"text_idx": "#000011", "text": "Ta\u0308pne on, et lavastuse juhatab sisse Riho Sibula melanhoolne ja kare esitus ja seal kuskil poole lavastus peal hu\u0308ppab ligi sama lugu Curly Stringsi ro\u0303o\u0303msam esitatuna. Nu\u0308u\u0308d kuulates ajab enam nutma viimane, eluro\u0303o\u0303mus esitus. Ja muidugi ja\u0308a\u0308b ka lavastuse allhoovusena ko\u0303lama, et kui kusagil keegi oma soojad ka\u0308ed sulle o\u0303lgadele sa\u0308eb... siis muu ei loe."}, {"text_idx": "#000012", "text": "Ja o\u0303iemeega kruusis on tee, ka selles lavastuses. Kuhu see tee meid viib, ku\u0308sib Urmas Lennuk koos selle va\u0308ikese trupiga."}, {"text_idx": "#000013", "text": "Mo\u0303ni minut pa\u0308rast etendust ku\u0308sib veel Vanemuise teatri direktor ja kohe kultuuriministeeriumi kantsler Kristiina Alliksaar mind ta\u0308pselt puudutavalt, ku\u0308sib ku\u0308ll rohkem iseendalt: mida mina saan teha, et sellist a\u0308a\u0308remaad poleks? See on siiras ku\u0308simus ja muidugi ko\u0303ige ta\u0308psem reakstsioon, milleni see lavastus vaatajat juhib."}, {"text_idx": "#000014", "text": "Ma ei hakka pikalt arutama, aga see, et teatripublik Ihamarusse so\u0303idab suvel ja teistesse Eestimaa teatrma\u0308ngupaikadesse, on ka natuke sellesse panustamine, et a\u0308a\u0308remaa elaks. See viimane on nu\u0308u\u0308d muidugi samasugune pragmaatiline mo\u0303tlemine, mis mind pa\u0308rast na\u0308htud etendust mo\u0303tlema pani."}, {"text_idx": "#000015", "text": "Na\u0308idendi lugemise mo\u0303ju oli mulle hellem, poeetilisem, armastuse vo\u0303imalus keset laiutavat kurjust tundus lugedes reaalsem. Jah, Urmas Lennuk oli oma na\u0308idendi hapra poeetilisuse lavastades mu jaoks pisut argisemaks teinud. Kujundlikkus polnud kadunud ega ka u\u0308le vo\u0303imendatud. Pilt, kuidas Marika Barabans\u030cts\u030cikova oma seelikusse lavalaest langevaid sulgi pu\u0308u\u0308ab, ei la\u0308he meelest."}, {"text_idx": "#000017", "text": "Na\u0308itlejad ma\u0308ngisid nii, et publik pidi aru saama \u2013 a\u0308a\u0308remaa mees ja a\u0308a\u0308remaa naine ko\u0303igele vaatamata armastavad teineteist. No kes meist poleks vahel vaadanud peeglisse, et saada vastust ku\u0308simusele, kas ma ikka olen olemas veel? Mo\u0303tlesin ja mo\u0303tlen siiamaani oma sisemisel a\u0308a\u0308remaale: kus on selle piirid, kas olla sellega rahul, kas hakata sellele vastu..."}, {"text_idx": "#000018", "text": "Raadios ko\u0303lavad aga uudised nii \u201eA\u0308a\u0308remaal\u201d lavastuse kui ka reaalsuse kohta \u2013 mitu raamtukogu, kooli, kultuurimaja taas sulgeti. Inglit ka ei ole veel u\u0308les leitud."}, {"text_idx": "#000020", "text": "See. kuidas na\u0308itleja Agur Seim laval lind on \u2013 kasutan siin just seda so\u0303na on ma\u0308ngimise so\u0303na asemel \u2013, on erakordne. Jah, muidugi, inimeste maailma na\u0308idendis on linnul inimlikud jooned ja ka\u0308itumismustrid, aga Agur on lind. Milline plastika. Milline ko\u0303nemaneer. Millised kombed... Sellel linnul."}, {"text_idx": "#000022", "text": "Siinkohal on mul nu\u0308u\u0308d ka vo\u0303imalus kirjeldada selle lavastuse ja na\u0308idendi mu jaoks uhket u\u0308ldistavat peaprintsiipi \u2013 seda, kuidas Urmas Lennuk oskab na\u0308ha ja lavale tuua rutiine. Kordusi on me elus palju: korduvad situatsioonid, korduvad emotsioonid, miski ehk lisandub, aga ikka sama ja sama, ikka on vahel tunne, et ma olen siin varem olnud. Ikka on tunne, et ja\u0308lle seesama..."}, {"text_idx": "#000023", "text": "Urmas Lennuk teeb tulede su\u0308u\u0308tamisest ja ahjusiibri kinni-lahti tegemisest o\u0303htu rituaalse ma\u0308ngu. Nagu on hommikune kohv, enamikule meist ehk. Teeb argissituatsisioonidest kordustega elurituaalid. Kas see meeldib vo\u0303i mitte, on meie endi sisetunde asi."}, {"text_idx": "#000024", "text": "See, kuidas a\u0308a\u0308remaa mees Haigrule mett toob, kui a\u0308a\u0308remaa keeles bii-im-viiga miis talle to\u0308o\u0308d annab, on kui me eestlaste suur elupilt. Mesi on kallis, elekter on kallis, soe on kallis \u2013 aga ta toob, selleks, et Haigur a\u0308ra ei la\u0308heks, ja seepa\u0308rast, et a\u0308a\u0308remaa naine on kallis. Lavastuslikult on see seal nii, et mees toob uue meepurgi iga pa\u0308ev. See ring, ringirattas keerlemine on suur kujund ja seda vo\u0303iksime ilmselt ta\u0308hendada ko\u0303ik oma eludes, kui tahaksime. Urmas Lennuk na\u0308eb selles ka minu jaoks fenomenaalset eluilu."}, {"text_idx": "#000025", "text": "A\u0308a\u0308remaa ahjule on kriidiga kirjutatud: \u201eSuur ta\u0308nu, ahi, et sa sooja annad.\u201d Ja just inimlik soojus vo\u0303i soojuse puudumine, on see, millest lavastus ra\u0308a\u0308gib. Ra\u0308a\u0308gib, et me ei unustaks. Ingel muide leitakse lo\u0303puks ikka u\u0308les. Raadiouudistes."}, {"text_idx": "#000031", "text": "Salvesta minu nimi, e-posti- ja veebiaadress sellesse veebilehitsejasse ja\u0308rgmiste kommentaaride jaoks."}, {"text_idx": "#000033", "text": "Alevid \u2013 maa ja linna vahel\nEuroopa kajab Narva Vabaduse festivalist, kuid korraldajal on na\u0308pud po\u0303hjas\nFragmentaarium vabadusest \u2013 mis maa(ilm) see on?\nKa\u0308okingad tema majesteet Ita Everile"}, {"text_idx": "#000036", "text": "Tere sobrama Teatritaskus! Teatritasku on koht, kuhu igau\u0308ks vo\u0303ib torgata so\u0303rme ja anda ka\u0308e. Teatritasku on koht, kus elu saab kokku teatriga. Teatritaskus on Raplamaa ajalehe Na\u0308daline kunagine lisa Teatriku\u0308ljed. Teatriku\u0308ljed on ilmunud 2006. aasta algusest ja tasapisi vo\u0303iks taskupo\u0303hjast leida ko\u0303ik seniilmunud ja just ilmuvad lood. Monoloogid, dialoogid, intervjuud... ko\u0303ik eesma\u0308rgil, et taskupo\u0303hja tekiks teatripilt. Ehk saab siit isegi vastuse, miks teater on, mis teater on? Tasku ta\u0308ieneb ajas. Ja kui sa juba siin ka\u0308id, siis kirjuta ka midagi! Eesriie avaneb."}, {"text_idx": "#000037", "text": "Teatritasku on koht, kuhu igau\u0308ks vo\u0303ib torgata so\u0303rme ja anda ka\u0308e. Teatritasku on koht, kus elu saab kokku teatriga. Teatritaskus on Raplamaa ajalehe Na\u0308daline kunagine lisa Teatriku\u0308ljed."}, {"text_idx": "#000038", "text": "Teatriku\u0308ljed on ilmunud 2006. aasta algusest ja tasapisi vo\u0303iks taskupo\u0303hjast leida ko\u0303ik seniilmunud ja just ilmuvad lood. Monoloogid, dialoogid, intervjuud... ko\u0303ik eesma\u0308rgil, et taskupo\u0303hja tekiks teatripilt. Ehk saab siit isegi vastuse, miks teater on, mis teater on? Tasku ta\u0308ieneb ajas. Ja kui sa juba siin ka\u0308id, siis kirjuta ka midagi!"}]